Diari Oficial de la Generalitat Valenciana


Sumari del DOGV 7182, del 30-12-2013 (2013/12145)

ORDE 24/2013, de 20 de desembre, de la Conselleria d'Infraestructures, Territori i Medi Ambient, per la qual s'actualitzen les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/12/20/24/dof/vci/html**

### Dades del document

Número de DOGV
:   7182

Data del DOGV
:   30-12-2013

Secció del DOGV
:   I. DISPOSICIONS GENERALS

Número del document
:   2013/12830


Data del document
:   20-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * preu del transport
    * transport públic
    * legislació
    * llista de preus
    * transport de viatgers

ORDE 24/2013, de 20 de desembre, de la Conselleria d'Infraestructures, Territori i Medi Ambient, per la qual s'actualitzen les tarifes dels servicis interurbans de transport públic discrecional de viatgers en automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta. [2013/12388]  
PREÀMBUL  
  
L'Estatut d'Autonomia de la Comunitat Valenciana atribuïx la competència exclusiva en matèria de transport terrestre, l'itinerari del qual discórrega íntegrament en el seu territori, a la Generalitat. Generalitat.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1 que les tarifes han de garantir la cobertura del cost real del servici en condicions normals de productivitat i organització, i permetre una adequada amortització i un raonable benefici industrial, i poden ser revisades periòdicament o de manera excepcional, quan es produïsca una variació en els costos que altere significativament l'equilibri econòmic. La seua aprovació i revisió correspon a l'òrgan competent, amb l'audiència prèvia de les associacions representatives del sector, i de les associacions de consumidors i usuaris.   
L'Orde 2/2013, de 20 de febrer, de la Conselleria d'Infraestructures, Territori i Medi Ambient, regula el règim tarifari dels servicis interurbans de transport públic discrecional de viatgers en automòbils de turisme a la Comunitat Valenciana i establix tarifes per als municipis de menys de 20.000 habitants no inclosos en àrees de prestació conjunta.  
  
La mencionada orde va suposar un increment de les tarifes aprovades en 2011, no obstant això no va cobrir completament l'increment del grup especial de carburants i combustibles que d'acord amb l'informe de desembre de 2012 va ser del 5,7 %. En data de hui, l'últim informe l'Institut Nacional d'Estadística assenyala que la taxa anual de l'IPC general en el mes d'octubre de 2013 és de ?0,1 %, i el grup especial de carburants i combustibles és de ?2.5 %, per això, i tenint en compte l'evolució de l'IPC en els dos últims anys, així com l'increment de l'impost al Valor Afegit, es considera procedent incrementar les tarifes per a l'exercici 2014 de forma moderada.  
Per tot això, amb un informe previ de la Comissió de Preus de la Generalitat Valenciana, de conformitat amb la Llei 6/2011, d'1 d'abril, de Mobilitat de la Comunitat Valenciana, i el que disposa l'article 28.e de la Llei 5/1983, de 30 de desembre, del Consell, i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,  
  
  
ORDENE  
  
Article 1. Tarifes màximes  
1. Els servicis interurbans de transport públic discrecional de viatgers per carretera duts a terme per vehicles proveïts d'autorització documentada en targeta de la classe VT es realitzaran amb subjecció a les tarifes màximes següents (impostos inclosos). Estes tarifes seran també d'aplicació a aquelles àrees funcionals amb una població igual o inferior a 20.000 habitants llevat que s'hi haja disposat un règim tarifari específic.  
  
A) Tarifa ordinària  
Preu per quilòmetre recorregut o fracció: 0,58 euros.  
Mínim de percepció: 3,12 euros.  
Preu per hora d'espera: 14,20 euros.  
Es computarà per fraccions de 15 minuts, a raó de 3,55 euros cada fracció.  
  
B) Tarifa especial per a servicis nocturns i diumenges i festius d'àmbit nacional, autonòmic i local  
Preu per quilòmetre recorregut o fracció: 0,68 euros.  
Mínim de percepció: 3,68 euros.  
Preu per hora d'espera: 17 euros.  
Es computarà per fraccions de 15 minuts, a raó de 4,25 euros cada fracció.  
2. La tarifa especial s'aplicarà als servicis nocturns que es presten entre les 21:00 hores i les 07:00 hores en dies laborables inclosos els dissabtes. Així mateix, s'aplicarà la dita tarifa especial als servicis que es presten des de les 00:00 hores fins a les 24:00 hores en diumenges i festius d'àmbit nacional, autonòmic i local.  
3. Els mínims de percepció no seran acumulables a recorreguts a què se'ls haja aplicat la tarifa ordinària o especial per quilòmetre recorregut.  
  
Article 2. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convinguera expressament el contrari. Al contractar el servici es fixaran els recorreguts, places i pes de l'equipatge.  
  
  
Article 3. Visibilitat del quadro de tarifes  
En tots els vehicles proveïts de taxímetre s'haurà de col·locar, de forma visible per a l'usuari, un exemplar de les tarifes, suplements i mínims en vigor i un extracte de les seues condicions d'aplicació. Aquells vehicles que no disposen de taxímetre aniran proveïts d'un imprés en què figuren les tarifes aplicables, d'acord amb el format de l'annex a esta orde, que haurà de col·locar-se en lloc visible en l'interior del vehicle.  
  
Article 4. Equipatges  
En tot cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà excedir 50 quilograms per als vehicles de fins a quatre places, i de 60 quilograms per als de superior capacitat, sempre que el volum dels equipatges permeta introduir-los en el maleter o situar-los en la baca del vehicle, sense contravindre les normes i reglaments de trànsit i circulació.  
  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, dimensions i naturalesa de l'equipatge possibiliten el seu transport en l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut i queda el transportista en llibertat d'admetre'ls quan este excés siga superior al 50 % de les dites xifres.  
  
  
DISPOSICIÓ TRANSITÒRIA  
  
Única. Efectiva aplicació de les tarifes  
Les tarifes, suplements i mínims regulats en esta orde només podran percebre's una vegada estiguen introduïdes en el taxímetre quan el vehicle dispose d'este dispositiu. En el cas de vehicles que no disposen de taxímetre podran percebre's a partir de l'entrada en vigor de l'orde.  
  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa esta orde.  
  
  
DISPOSICIONS FINALS  
  
Primera. Desplegament   
S'autoritza el director general competent en matèria de transports per a dictar les resolucions necessàries per al compliment del que disposa esta orde.  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 20 de desembre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
ANNEX  
Model oficial de taula de tarifes  
  
Tarifes màximes oficials per als servicis interurbans de transport públic de viatgers en vehicles de turisme (targeta de classe VT), impostos inclosos:  
  
A) Tarifa ordinària  
Preu per quilòmetre recorregut o fracció: 0,58 euros.  
Mínim de percepció: 3,12 euros.  
Preu per hora d'espera: 14,20 euros.  
Es computarà per fraccions de 15 minuts, a raó de 3,55 euros cada fracció.  
  
B) Tarifa especial per a servicis nocturns i diumenges i festius d'àmbit nacional, autonòmic i local  
Preu per quilòmetre recorregut o fracció: 0,68 euros.  
Mínim de percepció: 3,68 euros.  
Preu per hora d'espera: 17 euros.  
Es computarà per fraccions de 15 minuts, a raó de 4,25 euros cada fracció.  
Resum de les condicions d'aplicació:  
a) Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convinguera expressament el contrari.  
  
b) La tarifa especial s'aplicarà als servicis nocturns que es presten entre les 21:00 hores i les 07:00 hores en dies laborables inclosos els dissabtes. Així mateix, s'aplicarà la dita tarifa especial als servicis que es presten des de les 00:00 hores fins a les 24:00 hores en diumenges i festius d'àmbit nacional, autonòmic i local.  
c) En qualsevol cas l'usuari tindrà dret al transport gratuït del seu equipatge en les condicions establides en l'Orde 24/2013 de 20 de desembre, de la Conselleria d'Infraestructures, Territori i Medi Ambient.  
d) Les percepcions expressades tenen caràcter de màxim i podran ser disminuïdes de mutu acord, excepte la corresponent als mínims de percepció, la quantia de la qual tindrà el caràcter d'obligatòria.  
e) Les irregularitats o infraccions observades pels usuaris podran ser posades en coneixement de la Direcció General de Transports i Logística (c/ Castán Tobeñas, 77, de València) i els servicis d'Inspecció del Transport Terrestre de la Conselleria d'Infraestructures Territori i Medi Ambient en el Servici Territorial de Transports d'Alacant (av. Aguilera, 1-6a d'Alacant), en el Servici Territorial de Transports de Castelló (av. del Mar, 16 de Castelló de la Plana), i en el Servici Territorial de Transports de València (edifici Prop, carrer Gregorio Gea, 27 de València).  
  
Vehicle matrícula:...


Còpia Permalink ELI